c: text/html

text:
Wòezɔ !
Wòezɔ te ɖe mía ŋu !
Dzidzɔ wonye namí katã be míekpɔ mɔnu le egbe fe ŋkekeawo me hele míafe gbe gbɔgblɔ ŋlɔ̃m tso intɛnɛti dzi. Míele mɔnukpɔkpɔ sia dom ɖe eʋeviwo tso Togo, Ghana, Benin kple wó du etɔ̃ siame viwo katã si le du ta, le xexe godoo la me gbɔ be, woava wɔ ɖeka kple mí hena ŋkuléle ɖe míadenyigba kple míadenyawo ŋu. Nyatefe wonye be le blema la, mɔnukpɔkpɔ sia menɔ anyi o. Nusi wɔe be, eʋeviwo medoa vevie ɖe wódegbe ŋu abe alesi wodze ene o. Ame aɖewo ŋutɔ gɔhã metsɔa ɖe le wódzilawo fe gbe ŋu, nenye be wodzi wò le gbe dzi o.

robotstxt: allowed

filter: keep


text:
Eʋegbe Nuŋlɔ̃dzesiwo
Gbefãɖeɖe Index
Ne míele nufom eye míedi be amewo nase míafe nufo me ade dzesi susu vovovo siwo kplɔ wónɔɛwo ɖo la, míefia esia to gbetɔtrɔ me, gbɔgbɔɖeme vie, ʋavã ɖe nya ŋu kple moɖoɖo me. Ke le nuŋɔŋlɔ̃ me la, míateŋu aɖo mo alo anɔ asi dam ahanɔ ʋaʋrãm ɖe eŋu. Esia afia bena míedi gbetete ɖe edzi be woadze si o. Nusiwo xɔ wo tefe lae nye Dzesiwo, Gbetɔtrɔ kple Tɔtɔ dzesiwo.
Le Eʋegbe me la, dzesi tɔxɛwo li na efe nyuie ŋɔŋlɔ̃ hena nya si gblɔm wole la fe gɔmesese nyuie kple nuŋɔŋlɔ̃ la fe blibodede. Woyɔ esiawo be Eʋegbe nuŋlɔ̃ dzesiwo. Wofe xexleme nye blaetɔ̃ (30). Dzesi siawo nye: a - b - d - ɖ - e - ɛ - f - f- g - ɣ - h - i - k - l - m - n - ŋ - o - ɔ - p - r - s - t - u - v - ʋ - w - x - y - z.
Dzesi siawo dometɔ aɖewo ɖoa dzesi tɔxɛ nɔ tame si woyɔna be: Tame dzesiwo alo Nyatamedzesiwo, hena gbɔgblɔ̃ bubuwo. Tame dzesi siawo ediedi, nɔa dzesi siawo fe tame: a - e - ɛ - i - o - ɔ - u. Tame dzesiwo abe ( ́ ) Gbekɔkɔ dzesi ; ( ̀ ) Gbebɔbɔ dzesi ; ( ̃ ) ; ( ^ ). Wo ŋudɔwɔwɔ le vevie ŋutɔ elabena nya geɖewo sɔ le Eʋegbe ŋɔŋlɔ̃ me, evɔ wo gɔmeɖeɖe kple wo yɔyɔ to vovo ale Tame dzesiwo koe ateŋu afia alesi woayɔ woe. Tame dzesi siawo nɔa dzesi siawo fe tame abe: ( á - ã - à - â ) ; ( é - ẽ - è - ê ) ; ( í - ĩ - ì ) ; ( ó - ò - ô ) ; ( ɔ́ - ɔ̃ - ɔ̀ ) ; ( ú - ũ - ù ) ene. Míakpɔ alesi tɔtrɔ le dzesi siawo nu fe gbɔgblɔ̃ yea edzie le Ʋegbe dzesi gbɔgblɔ̃ me.
Eʋegbe dzesiawo dometɔ aɖewo hã kpe na hena gbɔgblɔ̃ bubuwo. Woyɔna dzesi siawo be: Kpekpe dzesiwo eye wofe xexleme le atɔ̃ (5). Kpekpe dzesi siawo nye: dz - gb - kp - ny - ts.
Eʋegbe dzesi bubuwo hã gali, siwo wɔa dɔ le nyaɖoanyiwo, lododowo alo nyagbewo me. Woyɔna dzesi siawo be: Nyamemadzesiwo. Esiawo nye dɔwɔna dzesiwo si na bubu tɔxɛ alo nɔnɔme tɔxɛwo nyaɖoanyi, lododo alo nyagbe. Dzesi sia dometɔ aɖewo nye:
-
Gbɔvie dzesi ( , ): Wogayɔnɛ hã be Lalavie dzesi alo Kɔma. Esia nye dzesi si wotsɔna maa nyafɔkpewo alo nyafɔkpewo dome afã afã wu Tɔtɔ dzesi.
- Vayi
- Kplɔɖo >>


text:
A Modern Evegbe language dictionary for young children: 0 to 3 years old. Look up simple Evegbe language words and translate between Evegbe - English, today.
Evegbe Word of the Day: Akpa
Add 52 more words to your Evegbe vocabulary: DiViDi Eʋe Eʋegbe a ahasese ahavivi alilikpo ama amenuveve asinudɔwɔfe asiwui ayi ayo aŋo aŋosisi bazel belele bɔmba dziewola dziɖeleamefo dzoge dzomeŋɔli e etɔna efe be dzogbenyui nami fia helikɔpta i kabegyi kooko kukumba lododo makani menye moto nutoa nutomi s saladgbe si aŋo tsidzadza tsikpe tsɔ ... ke tɔgba vodu voŋuti yamezɔmɔ ŋɔti ɖe eme ɖeɖiteameŋu ɖɔ ɣletinyigba .
Register free to grow your Evegbe vocabulary.


text:
Epître de Jude
YUDA ƑE AGBALẼ
Kpɔkplɔyiɖeme :
Yuda, ame si nye Yakobo nɔvi lae ŋlɔ Yuda fe Agbalẽ. Le
ɣemaɣi me la, ame geɖewo va zu Kristotɔwo eye wokaka ɖe afi
sia afi. Ke wo dometɔ aɖewo trɔ zu aʋatsonufialawo, he amewo
ɖa tso nyatefe la gbɔ eye wode tɔtɔ hamea me. Nu sia na Yuda
ŋlɔ agbalẽ sia hedo ŋusẽ xɔsetɔwo be woanɔ te sesῖe eye woalé
xɔse vavãtɔ la me ko ɖe asi ɣesiaɣi.
Emenyawo:
1. Kpɔkplɔyiɖeme, 1-4
2. Nuxɔxlɔ̃ hena ŋudzɔnɔnɔ ɖe aʋatsonufialawo ŋu, 5-6
3. ŋusẽdodo hena xɔse vavãtɔ me léle ɖe asi, 17-23
4. Yayranyawo, 24-25
1 Yuda, Yesu Kristo fe dɔla kple Yakobo nɔviŋutsu, ŋlɔ na ame siwo woyɔ, ame
siwo Mawu Fofo la lɔ̃ eye Kristo Yesu lé wo ɖe te. 2 Amenuveve, ŋutifafa kple lɔlɔ̃
nanye mia tɔ le agbɔsɔsɔ me.
Mawumavɔ̃lawo fe nu vɔ̃ kple tsɔtsrɔ̃
3 Nɔvi lɔlɔ̃awo, togbɔ be metsi dzi vevie be maŋlɔ nu na mi le ɖeɖe si fe
gomekpɔlawo míenye la ŋuti hã la, edze ŋunye be maŋlɔ na mi, ado ŋusẽ mi be
miaʋlῖ xɔse si wotsɔ de asi na ame kɔkɔeawo zi ɖeka hena ɣeyiɣiawo katã la ta. 4
Mele esia gblɔm elabena ame aɖewo, ame siwo fe ʋɔnudɔdrɔ̃ woŋlɔ da ɖi tso blema
ke la va tra wo ɖokuiwo ɖe mia dome dzaa. Wonye mawumavɔ̃la, siwo trɔ míafe
Mawu la fe amenuveve wòzu mɔɖeɖe na ŋunyɔnuwo wɔwɔ eye wogbe nu le Yesu
Kristo, míafe dziɖula ɖeka hɔ̃ kple Afetɔ la gbɔ.
5 Togbɔ be mienya esiawo katã xoxo hã la, medi be maɖo ŋku edzi na mi be
Afetɔ la ɖe efe dukɔ tso Egipte nyigba dzi gake emegbe la, etsrɔ̃ ame siwo mexɔ edzi
se o. 6 Ke mawudɔla siwo melé wofe bubutefe me ɖe asi o, ke boŋ wogblẽ woawo
ŋutɔ fe afe ɖi la, esiawoe wòde gae ɖe viviti me eye wotsɔ gakɔsɔkɔsɔ mavɔ de wo
hena ʋɔnudɔdrɔ̃ le ŋkekegã la dzi. 7 Nenema ke, Sodom kple Gomora kpakple du
siwo foxlã wo la tsɔ wo ɖokuiwo dzra na ŋutilãmeŋunyɔnuwo wɔwɔ kple agbe vlo
nɔnɔ. Wonye ame siwo le fu kpem le dzo mavɔ fe tohehe me la fe kpɔɖeŋu.
8 Nenema ke drɔ̃ekula siawo fo ɖi woawo ŋutɔ fe ŋutilãwo, wotsi tre ɖe
dziɖulawo ŋu eye wofoa nu vɔ̃ le dzifodɔlawo ŋu. 9 Mawudɔlagã Maikel gɔ̃ hã esi
wònɔ nya hem kple vɔ̃ɖitɔ la tso Mose fe ŋutilã kukua ŋuti la, mete ŋu do dzi gblɔ
nya vɔ̃ aɖeke ɖe eŋuti o, ke ɖeko wògblɔ be, “Afetɔ la aka mo na wò!” 10 Gake ame
siawo ya foa nu kple dzugbe ɖe nu sia nu si gɔme womese o la ŋuti eye nu sia nu si
gɔme wose to seselelãme me abe lã siwo mebua tame o ene la, nu siawo kee nye nu
siwo gblẽa wo dome.
11 Babaa na wo! Woto Kain fe mɔ; woti viɖe yome hege ɖe Balam fe vodada
me eye wotsrɔ̃ wo le Kora fe aglãdzedze la me.
12 Ame siawo nye ɖifonuwo le hamea fe lɔlɔ̃nuɖufewo. Woɖua nu kpli mi
ŋumakpetɔe, wonye alẽkplɔla siwo nyia woawo ŋutɔ ɖokuiwo ko. Wole abe alilῖkpo
siwo medzaa tsi o, eye ya lɔa wo ɖe enu ene. Wole abe kelemeti siwo metse ku o
eye woho wo fo ɖi eye woku zi gbɔ zi eve la ene. 13 Wole abe futsotsoe siwo dze
agbo hele woawo ŋutɔ fe ŋukpefutɔkpɔwo ɖem ɖe go la ene, wole abe ɣletivi siwo le
tsatsam, esiwo woɖo viviti tsiɖitsiɖi da ɖi na tegbetegbe la ene.
14 Enɔk, ame si nye dzidzime adrelia tso Adam dzi la gblɔ nya ɖi ɖe ame
siawo ŋu be, “Kpɔ ɖa, Afetɔ la gbɔna kple efe dɔla kɔkɔe akpe akpewo, 15 ne
wòadrɔ̃ ʋɔnu ame sia ame ne wòabu fɔ mawumavɔ̃lawo ɖe nu vɔ̃ɖi siwo katã wowɔ
le wofe mɔ vɔ̃wo dzi hekpe ɖe nya vlo siwo katã nu vɔ̃ wɔla siawo gblɔ ɖe eya amea
ŋuti ŋu la ta.” 16 Ame siawo nye liʋiliʋῖlῖlawo kple ame siwo kpɔa vodada le nu sia
nu ŋu. Wodzea woawo ŋutɔ fe nudzodzro vɔ̃wo yome wofoa adegbe le woawo ŋutɔ
ɖokuiwo ŋu eye wokafua amewo alakpatɔe hena woawo ŋutɔ fe nyui.
Nuxɔxlɔ̃ na tenɔnɔ sesῖe
17 Ke nɔvi lɔlɔ̃awo, miɖo ŋku nya siwo míafe Afetɔ Yesu Kristo fe apostolowo gblɔ
da ɖi la dzi. 18 Wogblɔ na mi be, “Le ɣeyiɣi mamlâawo me la, fewuɖulawo lava,
ame siwo adze woawo ŋutɔ fe dzodzro vɔ̃wo yome.” 19 Ame siawoe nye ame siwo
dea mama mia dome, ame siwo dzea ŋutilã fe nukpɔkpɔwo yome eye Gbɔgbɔ la
mele wo me o.
20 Ke miawo ya la, nɔvi lɔlɔ̃awo, mitu mia ɖokuiwo ɖo le miafe xɔse kɔkɔetɔ
kekeake me eye mido gbe ɖa le Gbɔgbɔ Kɔkɔe la me. 21 Mitsɔ mia ɖokuiwo de
Mawu fe lɔlɔ̃ la me esi miele míafe Afetɔ Yesu Kristo fe nublanuikpɔkpɔ lalam be
wòakplɔ mi ayi agbe mavɔ la me.
22 Mikpɔ nublanui na ame siwo le ɖi kem le wo ɖokuiwo me. 23 Miɖe ame
bubuwo tso dzo me eye mixɔ na wo. Mikpɔ nublanui na wo kple vɔvɔ̃. Milé fu awu
si fo ɖi to ŋutilã fe ɖifofo me gɔ̃ hã.
Yayranyawo
24 Azɔ, eya ame si tea ŋu léa mi ɖe asi be miagadze anyi o, be wòatsɔ mi aɖo efe
ŋutikɔkɔefiazikpui la ŋgɔ kpɔtsɔtsɔmanɔŋui le dzidzɔ gã me, lae mede mi asi na 25
míafe Mawu ɖeka hɔ̃ la, ame si nye míafe ɖela la, eya ko tɔe nye ŋutikɔkɔe,
fianyenye, ŋusẽ kple dziɖuɖu to Yesu Kristo, míafe Afetɔ, me le dzidzimewo katã
me, tso fifia yi ɖase ɖe mavɔ me! Amen.


text:
Distance
distance calculator for the cities begins with agb in gh.
Agbadikope, Agbadomi, Agbaflome, Agbagome, Agbakofe, Agbakpekofe, Agbanikofe, Agbanyokofe, Agbatiave, Agbatsivi, Agbechemekofe, Agbegakope, Agbele, Agbelechime, Agbenawsikofe, Agbenohoe, Agbenuvokofe, Agbesia, Agbesia, Agbetiame, Agbetipo, Agbetokope, Agbimenyihiakope, Agblakope, Agbledomi, Agblega, Agblesia, Agbletokwei, Agbleve, Agbleve, Agbleviem, Agblife, Agblonu, Agbodrafo, Agbodrafo, Agbogba, Agbogbla, Agbokofe, Agbokpi, Agbolikpota, Agbomadjikofe, Agbome, Agbon, Agbon Number One, Agbonwakope, Agbonyira, Agbosokope, Agbosome, Agbosudotoiyi, Agbove, Agbum, Agbutiakope, Agbutokope, Agbwekope,
ADS


text:
Srɔ̃ɖeɖe
A - Srɔ̃ɖeɖe vavãtɔ:
-
Asididi tso ɖevime
Nyɔnuvi tso keke efe ɖevi me ke wotsɔnɛ na ŋutsu aɖe be, wòaɖe. Asidiŋutsu la,
nenye be fe trɔ la, adɔ ŋutsuwo abe blaatɔ̃ ene, be woayi aɖawɔ dɔ na nyɔnuvi la fe fomea. Ne fe gatrɔ ke la, wogaŋlɔ̃nɛ na nyɔnuvi la nenema.
Ne nyɔnuvi la va atsufe la, ekema ŋutsu la tsɔa ga nɛ wòflea xɔmenuwo abe ze, koloe, tsi kple nu kuklui geɖewo ene. Le nuawo fefle megbe la, nyɔnuvi la ʋuna yia srɔ̃a gbɔ keŋkeŋ. Vinɔ la xlɔ̃a nu via nyɔnuvi la bena yeɖe asi le eŋu na srɔ̃a egbe, ne wòanɔ egbɔ kpo, megawɔ dzre kplii o. Ne ŋutsu la nyrã la, megafo nu geɖe o. meganɔ asike dom o, elabena ku le asikedodo me. Ne ame aɖe dzui la, neto egbɔ yi kpoo. Ne megade nu eme nɛ o. Yeme le didim be, yease nya aɖeke o, eya ta yefia nuwoe ɖo.
Kadodo si wonɔa dodom na nyɔnuwo la, nu le yiyim; blewublewu la, megale anyi nɔ ge o. Egbegbe la, ne ɖevi aɖe tsi ko la, ekema ŋutsu la va kplɔnɛ yina egbɔɛ.


text:
Eʋeawo fe ʋuʋu le Ŋɔ̃tsié hena Eʋenyigbã fe takeke
Gbefãɖeɖe Index
Edze Eʋevi ɖesiaɖe be woanya nane tso Eʋeawo fe dzɔtsofe ŋuti. Esia awɔe be woate ŋu agblɔ nya tso efe Eʋevinyenye ŋuti kakaɖedzitɔe. Afisi Eʋeawo le egbe la, menye afimae wonɔ tso blema ke o. Wonɔ tefe vovovowo kpɔ hafi va ɖi te ɖe afisi wole alo míele egbe anye fe akpe ɖeka (1000) kple edzivɔwoe nye esi vayi [ Le Ƒe 1001 tsɔyi Ƒe 1100 me]
Amea ɖe menya afisi tutuutu Eʋeawo dzɔ tso hafi vayi ɖa dze Afrika fe ɣedzefe abe alesi mía Tɔgbewo tu xo la namí vayi ene o, eye tɔsisi gã Kuara alo Niger nutowo mee woga va nɔ emegbe kple dukɔ geɖewo abe Anagoawo, Gɛ̃awo, Adãwo kple Bluawo ene. Emegbe woga ʋu dzo le tefema heyi dze tefe si woyɔa be KETU alo Ɔyɔ (ŋkɔ si do tso Eyɔ alo Yɔ me, ɖe Yɔtsi sɔgbɔwo si nele afima la ta) eye woga yɔna Ketu hã be Amedzɔfe alo Mawufe .
Eʋeawo mega teŋu nɔ afima hã o, ke boŋ woga ʋu. Le ʋuʋu tso afima la, wova ma ɖe akpa gã eve. Akpa ɖeka yi ɖanɔ Mɔnɔ tɔsisi la ŋu eye woyɔ tefe si wonɔ la bena Tado. Akpa evelia yi ɖanɔ Haho kple Mɔnɔ tɔsisi dome eye woawo yɔ wofe nɔfe la be Ŋɔ̃tsié, tefe si le Lome kple Atakpame dome. Amewo yɔe be Glime alo Agbogbome esi wonye be woɖo gli fo xlãe la ta, eye amea ɖewo yɔe be Agbome le agbo ɖeka si le enu la ta. Amea ɖewo ya yɔe be Kpome le efe dzoxɔxɔ ta. Ke Hogbefe nye efe ŋkɔ si dukɔwo katã nya nɛ. Afimae Aŋlɔawo fe Hogbetsotsozã kple Eʋedukɔ bubu siwo hã ɖua Hogbezã xɔ ŋkɔ do tsoe.
Dukɔ siwo nɔ Ŋɔ̃tsié du la mee nye Aŋlɔawo (GHANA), Beawo (TOGO), Asogliawo (GHANA), Watsiawo (TOGO-BENIN), Gbiawo (GHANA), Aflawoawo (TOGO-GHANA), Aguawo (TOGO), Danyiawo (TOGO) kple bubuawo katã. Woyɔa dukɔ siwo katã ʋu dzo le Ketu heva tso du le Ŋɔ̃tsie kple Tado bena " Eʋeawo " eye wo katã wodona eʋegbe ɖeka. Katsotso si nɔa wome le wofe mɔzɔzɔwo me woe be gbe gbɔgblɔ̃ bubuwo abe Fɔ̃gbe, Adzagbe, Ƒeɖagbe va nye gbe bubu siwo gblɔ̃m wole le wofe eʋegbe gbɔgblɔ̃ me. Nusi woe be woyɔa dukɔ siawo katã fe Gbe si dom wole le egbe fe ŋkekeawo me be GBE dukɔawo. Fɔ̃awo dzo le Tado xoxo, to dziehe nuawo me ʋii heva tso Ƒla du. Fɔ̃awo na ŋkɔ wofe anyigba la bena Dahome si gɔmee nye Dãfeme.
- Vayi
- Kplɔɖo >>


text:
Amegbetɔ fe Ablɔɖevinyenye ŋu Kpeɖoɖodzinya
Amegbetɔ fe Ablɔɖevinyenye ŋu Kpeɖoɖodzinya enye kpeɖoɖodzinyawo si Xexeme Dukɔ Ƒofuawo fe Takpekpegã la ŋlɔ daɖi le 10 Dzome 1948 le Palais de Chaillot, Paris. Ɖoɖo 30 le eme si dzi Xexeme Dukɔ Ƒofuawo da asi ɖo na amegbetɔwo katã le xexeame godoo.
"Wodzi amegbetɔwo katã ablɔɖeviwoe eye wodzena bubu kple gomekpɔkpɔ sɔsɔe. Susu kple dzitsinya le wo dometɔ ɖesiaɖe si eyata wodze be woanɔ anyi le ɖekawɔwɔ blibo me." — Kpeɖodzinya ɖoɖo I
Eŋɔŋlɔ[trɔ asi le eŋu | trɔ asi le etsofe ŋu]
Le nuvɔ̃ɖi siwo Adolf Hitler kple efe asrafowo wɔ le Xexemeʋa evelia me ta la, amewo geɖe va bui be ehiã be woaŋlɔ sewo le amegbetɔwo fe ablɔɖevinyenye ŋuti. Esia na be Xexeme Dukɔ Ƒofuawo fe Nuŋlɔlagã tia John Peters Humphrey si tso Canada be wòakpɔ eŋɔŋlɔ dzi. Amesiwo kpe ɖe eŋu wodome tɔa ɖewo enye Eleanor Roosevelt tso United States, Jacques Maritain kple René Cassin tso France, Charles Malik tso Lebanon, kple P. C. Chang tso China. Xexeme Dukɔ Ƒofuawo fe Takpekpegã si kpe le 10 Dzome 1948 wɔ akametatia le nya sia ŋuti, eye dukɔ 48 lɔ ɖe dzi, 0 gbe, eye 8 mede dzesia ɖeke o.[1]
Emenyawo[trɔ asi le eŋu | trɔ asi le etsofe ŋu]
Woŋlɔe abe dukɔ me sewo ene eye wodze egɔme kple Kpɔkplɔyiɖeme. Wokplɔ esia ɖo kpli ɖoɖo 30 sɔ̃.
Gbewo[trɔ asi le eŋu | trɔ asi le etsofe ŋu]
Woŋlɔ ɖe Guinness Book of Records la me be nyasiawo nye agbalẽ si gɔme woɖe ɖe gbe bubuwo me wòsɔgbɔ wu le xexeame.[2] Xexeme Dukɔ Ƒofuawo ŋutɔ ɖe nya siawo gɔme ɖe gbe 366 me.[3]
Nyasiawo fe tsofe[trɔ asi le eŋu | trɔ asi le etsofe ŋu]
- ↑ Eleanor Roosevelt Address to the United Nations General Assembly 9 Dzome 1948, le Paris, France.
- ↑ United Nations Decade for Human Rights Education (1995-2004)7 Anyɔnyɔ 2000. Xexeme Dukɔ Ƒofuawo fe Takpekpegã.
- ↑ Alphabetical Listing of All Translations (366) OHCHR.
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
Kpeɖeŋu nyawo[trɔ asi le eŋu | trɔ asi le etsofe ŋu]
- Metsɔ nya siawo fe akpa gãtɔ tso Eŋlisi Wikipiɖia la dzi le 13 Dasiamime 2007.